ఉజ్జయిని శక్తిపీఠ దేవాలయం

ఉజ్జయిని శక్తిపీఠ మహాకాళి ఆలయం, మధ్యప్రదేశ్‌ లోని  ఉజ్జయిని నగరంలో ఉంది. ఈ ఆలయం దేవి మహంకాళికి అంకితం చేయబడింది. ఇది సతీదేవి మోచేయి పడిన ప్రదేశం.అష్టాదశ శక్తి పీఠాలలో ఇది తొమ్మిదవ శక్తిపీఠం.ఉజ్జయిన నగరం ద్వాదశ జ్వోతిర్లింగాలలో  తొమ్మిదోది.ఉజ్జయిని నగరానికి అవంతీ అనే మరో పేరు ఉంది.కాళికాదేవి మాత గర్బాలయంలో ఎంతో ప్రకాశవంతంగా నాలుకను బయటపెట్టి కోపాగ్ని రూపంతో భయంకరంగా దర్శనమిస్తుంది.కాళికామాత నల్లని కళ్లు, సింధూర రంగుతో,  చంద్రవంక కిరీటం ధరించి భక్తులు పూజలందుకుంటుంది. 

ఆలయంలో, మహాలక్ష్మి  సరస్వతి విగ్రహాల మధ్య మహాకాళి విగ్రహం దర్శనమిస్తుంది.ఇంకా ఈ ఆలయంలో స్థిరమన్ గణేష్ ఆలయం గర్హ్కాళి ఆలయాలు ఉన్నాయి. హనుమత్కేశ్వర్ శివలింగం గర్హ్కాళి ఆలయానికి సమీపంలో ఉంది. సింహేశ్వర శివలింగం స్థిర్మాన్ గణేష్ ఆలయంలో ఉంది. మహా కాళి (హర సిద్ధి మాత) గొప్ప రాజైన విక్రమాదిత్యుని ఆరాధనా దేవి. విక్రమాదిత్య రాజు తన తలను 11 సార్లు కోసి తన శిరస్సును దేవికి సమర్పించాడని, ఆ సమయాలన్నింటికీ దేవి దానిని తిరిగి జోడించి జీవించేలా చేసిందని చెబుతారు. అతని చిత్రపటం ఈ ఆలయం లోని ఒక వరండాలో ఉంది.  ఆలయంలో ప్రతిరోజూ సాయంత్రం 15 అడుగుల ఎత్తులో వెలిగించే రెండు ప్రత్యేకమైన దేవదారు వృక్షం ఆకారపు ఇనుప దీపాల స్తంభాలు ఉన్నాయి. హరసిద్షి మాత ఆలయంలో, అన్నపూర్ణ దేవి, సరస్వతీ దేవి విగ్రహాలు ప్రతిష్టించబడ్డాయి. 

గాడ్ కాళికాలోని ఉజ్జయినిలో కాళికాదేవి ఆలయం మరొకటి ఉంది. ఒక పురాణం ప్రకారం, నిరక్షరాస్యుడు, మూర్ఖుడైన కాళిదాసు కాళికా దేవిని ఆరాధించాడు.కాళికా దేవి అతని భక్తికి ముగ్ధురాలైంది. అతనికి సాహిత్య నైపుణ్యాలను అనుగ్రహించింది. తరువాత కాళిదాసు గొప్ప కవి అయ్యాడు.

శక్తి పీఠం ఆలయ చరిత్ర 
పురాణాల ప్రకారం, సత్య యుగంలో కొంత సమయంలో, దక్షుడు (హరిద్వార్ సమీపంలోని) కంఖాల్ అనే ప్రదేశంలో ఒక యజ్ఞం చేశాడు, ఈ యాగానికి వృహస్పతి యజ్ఞం అని పేరు పెట్టారు. అతను శివునిపై ప్రతీకారం తీర్చుకోవాలనే కోరికతో ఈ యజ్ఞాన్ని చేశాడు. తన కుమార్తె సతి (అతని 27 మంది కుమార్తెలలో ఒకరు) తన ఇష్టానికి విరుద్ధంగా 'యోగి' దేవుడైన శివుడిని వివాహం చేసుకున్నందున దక్షడుకు కోపం వచ్చింది. దక్షుడు శివుడును, సతీదేవిని తప్ప మిగతా దేవతల అందరిని యజ్ఞానికి ఆహ్వానిస్తాడు.కుమార్తె సతీదేవికి ఆహ్వానం అందకపోవడం సతీదేవిని యజ్ఞానికి రాకుండా అడ్డుకోలేదు. ఆమెను వెళ్ళకుండా నిరోధించడానికి తన శాయశక్తులా ప్రయత్నించినా, ఆమె ఆ యజ్ఞానికి తన తండ్రి దక్షుడు ఆహ్వానించకపోయినా భర్త శివుడుతో తాను వెళతానని తన కోరికను వ్యక్తం చేసింది. శివుడు చివరికి ఆమెను తన గణాల ద్వారా వెళ్ళడానికి అనుమతిస్తాడు. కానీ సతికి ఆహ్వానం లేని అతిథి కావడంతో అతని తండ్రి గౌరవం ఇవ్వడు.ఇంకా, దక్షుడు శివుడిని అనరాని మాటలతో అవమానిస్తాడు. సతిదేవి తన భర్త పట్ల తండ్రి చేసిన అవమానాలను భరించలేక యజ్ఞ అగ్నిలో దూకి ఆత్మహత్య చేసుకుంటుంది.

ఆమె మరణవార్త విన్న శివుడు కోపోద్రిక్తుడవుతాడు. అతను తన గణాలతో (అనుచరులతో) దక్షుడు తన యజ్ఞం చేస్తున్న ప్రదేశానికి వెళ్ళి, అతని గణాలచే (ప్రధానంగా గొప్ప వీరభద్రునిచే) యజ్ఞస్థానం పూర్తిగా నాశనం చేసి, దక్షుడిని హతమారుస్తారు అప్పుడు శివుడు సతీదేవి శవాన్ని మోస్తూ పిచ్చివాడిలా ఆ ప్రాంతమంతా ఆవేశంగా నాట్యం చేయడం ప్రారంభిస్తాడు. ఈ నృత్యాన్ని ఆపడానికి ఇతర దేవతలు జోక్యం చేసుకుంటారు. అతని కోపాన్ని తగ్గించడానికి, విష్ణువు తన సుదర్శన చక్రంతో మృతదేహాన్ని వేరు చేస్తాడు. శరీరంలోని వివిధ భాగాలు భారత ఉపఖండం అంతటా అనేక ప్రదేశాలలో పడతాయి. అవి పడిన ప్రదేశాలను శక్తిపీఠాలు అని పిలుస్తారు.

శక్తి పీఠాల స్థానాలకు అనుగుణంగా ఉన్న ఆధునిక నగరాలు లేదా పట్టణాలు కొన్ని వివాదాస్పదంగా ఉండవచ్చు. కానీ పూర్తిగా నిస్సందేహంగా కొన్ని ఉన్నాయి, ఇవి ఆది శంకరులచే అష్ట దశ శక్తి పీఠ స్తోత్రంలో పేర్కొనబడ్డాయి. ఈ జాబితాలో ఇటువంటివి 18 స్థానాలు ఉన్నాయి, వీటిని తరచుగా మహా శక్తి పీఠాలుగా సూచిస్తారు.

మూలాలు

వెలుపలి లంకెలు 

శక్తి పీఠాలు
శక్తి ఆలయాలు
అష్టాదశ శక్తిపీఠాలు